**Northwestern University** (**NU**) je americká výskumná univerzita sídliaca v Evanstone, Illinois, s hlavným campusom v metropolitnej oblasti Chicaga. Vznikla v roku 1851, čo ju robí najstaršou univerzitou v štate Illinois.

Northwestern University je rozdelená na jedenásť rozličných fakúlt vyučujúcich bakalárske, postgraduálne a profesionálne programy: Kellogg School of Management, Feinberg School of Medicine, Weinberg College of Arts and Sciences, Pritzker School of Law, Bienen School of Music, Medil School of Journalism, McCormick School of Engineering and Applied Science, School of Communication, School of Professional Studies, School of Education and Social Policy a The Graduate School. Northwestern sa nachádza aj v Katare, kde má kampus, na ktorom sa študenti sústredia na témy žurnalistiky, médií a komunikácie.

Na školu bolo zapísaných 23 410 študentov v roku 2021, z toho 17 965 študentov bolo zapísaných na Evanstonských fakultách a zvyšných 5 445 žiakov študovalo v Chicago fakultách.

Fakulty
-------

### Evanston

Hlavné fakulty Northwestern sa nachádzajú na predmestí Chicaga v Evanstone, Illinois. V tomto areály sa nachádza Kellogg School of Management, The Graduate School a všetkých 6 bakalárskych fakúlt, ale aj športové centrá, technologické inštitúty, observatória a iné prevádzky zamerané na študentov. V Evanstone sa nachádza hlavné športové oddelenie v Henry Crown Sports, ktoré je prepojené s Norris Aquatics Center, Combe Tennis Center a Ryan Fieldhouse, kde hrávajú Northwestern Wildcats americký futbal.

#### Kellogg School of Management

Fakulta Kellogg School of Management bola založená v roku 1908 ako The School of Commerce. Dnes sa sústredí na výučbu v okruhu biznisu, ekonómie, financií, manažmentu a iných predmetov spojených s podobnou tematikou.

#### Weinberg College of Arts and Sciences

Fakulta Weinberg College of Arts and Sciences je škola umení a vied, ktorá bola založená v roku 1851 ako Judd A. and Marjorie Weinberg College of Arts and Sciences. Dnes je najväčšou, najstaršou a najkomplexnejšou fakultou. Fakulta obsahuje viac ako 5 400 študentov a okolo 650 fakultných pracovníkov.

Ranking
-------

V celosvetovom rankingu QS World University Rankings sa v roku 2024 Northwestern umiestnila na celkovom 47. mieste a v rankingu U.S. News 2022 sa umiestnila ako 10. najlepšia univerzita v Amerike.

Referencie
----------

1. ↑   *History : Northwestern University* [online]. www.northwestern.edu, [cit. 2023-07-13]. Dostupné online. (po anglicky)
2. ↑   *Colleges and Schools : Northwestern University* [online]. www.northwestern.edu, [cit. 2023-07-13]. Dostupné online. (po anglicky)
3. ↑   *Home* [online]. www.qatar.northwestern.edu, [cit. 2023-07-13]. Dostupné online. (po anglicky)
4. ↑  Kellogg. (n.d.). *Evanston Campus*. https://www.registrar.northwestern.edu/records/enrollment-graduation-statistics/enrollment-statistics-fall-2021.pdf
5. ↑   *Northwestern University Campus Maps* [online]. maps.northwestern.edu, [cit. 2023-08-08]. Dostupné online.
6. ↑   *Facilities* [online]. Northwestern University Recreation, [cit. 2023-08-08]. Dostupné online. (po anglicky)
7. ↑   *Sports Team History* [online]. sportsteamhistory.com, 2020-07-19, [cit. 2023-08-08]. Dostupné online. (po anglicky)
8. ↑   *History & Legacy | About Kellogg | Kellogg School | Northwestern* [online]. Kellogg School of Management, [cit. 2023-08-09]. Dostupné online. (po anglicky)
9. ↑   *A History of Weinberg College: Weinberg College - Northwestern University* [online]. www.weinberg.northwestern.edu, [cit. 2023-08-12]. Dostupné online. (po anglicky)
10. ↑   *College Facts: Weinberg College - Northwestern University* [online]. www.weinberg.northwestern.edu, [cit. 2023-08-12]. Dostupné online. (po anglicky)
11. ↑   *Northwestern University* [online]. Top Universities, [cit. 2023-08-09]. Dostupné online. (po anglicky)
12. ↑  *Northwestern University Overall Rankings | US News Best Colleges*. (n.d.). Northwestern University. https://www.usnews.com/best-colleges/northwestern-university-1739/overall-rankings